*ҚР КФ Бас Кеңесінің 2020 жылғы 23 желтоқсандағы*

*№ 6.5 Қаулысына №2 қосымша*

**«Кәсіподақтың үздік бастауыш ұйымы»**

**республикалық байқау-сайысын өткізу туралы**

**ЕРЕЖЕ**

1. **ЖАЛПЫ ЕРЕЖЕ**

1. Осы Ереже Қазақстан Республикасы Кәсіподақтар федерациясының 2021 жылы үздік бастауыш ұйым республикалық байқау-сайысын (әрі қарай-Байқау-сайыс, Кәсіподақтар федерациясы) ұйымдастыру және өткізу шарттарын айқындайды.

2.Байқау-сайыс:

- кәсіподақ мүшелерінің еңбек және әлеуметтік-экономикалық құқықтары мен мүдделерін қорғау жөніндегі бастауыш кәсіподақ ұйымдарының қызметін белсендендіру;

- бастауыш кәсіподақ ұйымдарының жарғылық мақсаттар мен міндеттерді орындау жөніндегі жұмыс тиімділігін арттыру;

- бастауыш кәсіподақ ұйымдарының неғұрлым білікті және белсенді төрағаларының қатарынан кейін оларды сайланбалы кәсіподақ лауазымдарына ұсыну үшін кадрлар резервін құру;

- еңбек ұжымдарында бастауыш кәсіподақ ұйымдарының беделін арттыру;

- кәсіподақ мүшелерінің кәсіподақ бірлігі мен ынтымақтастығын дамыту;

- кәсіподақ жұмысының озық тәжірибелерін тарату мақсатында өткізіледі.

3. Байқау-сайысқа Кәсіподақтар федерациясының мүшелік ұйымдарының бастауыш кәсіподақ ұйымдары қатысады.

4. Байқау-сайысты ұйымдастыру салалық кәсіподақтар мен Кәсіподақтар федерациясының тиісті конкурс комиссияларымен жүзеге асырылады.

5. Байқау-сайыс 2021 жылы бастауыш кәсіподақ ұйымы Жылын өткізу жөніндегі Кәсіподақтар федерациясы мен мүшелік ұйымдар шараларының құрама бөлігі болып табылады.

1. **БАЙҚАУ-САЙЫСТЫ ӨТКІЗУ ШАРТТАРЫ МЕН МЕРЗІМІ**

6. Байқау-сайыс кезеңмен өткізіледі:

6.1. Бірінші кезең байқау-сайысты ресми жариялаған сәттен басталады (10 қаңтардан кешіктірілмей) және төмендегі тәртіпте 2021 жылғы 31 наурызға дейін өткізіледі:

- бастауыш кәсіподақ ұйымдарының байқау-сайысқа қатысуға тапсырыс беруі;

- байқау-сайыс қатысушылары – бастауыш кәсіподақ ұйымдарының өз жұмыстары туралы тиісті салалық кәсіподаққа анықтама-визитка ұсынуы.

6.2. Екінші кезең төмендегі тәртіпте 2021 жылғы 1 сәуір және 15 қыркүйек аралығында:

- байқау-сайысты өткізу жөніндегі салалық конкурс комиссияларының байқау-сайыс қатысушылары - бастауыш кәсіподақ ұйымдарының қызметін тексеру мақсатында оларға баруы;

- қорытындылау және салалық деңгейде байқау-сайыс жеңімпаздарын марапаттау.

6.3. Үшінші кезең төмендегі тәртіпте 2021 ж. 15 қыркүйек және 1 қазан аралығында:

- салалық деңгейде байқау-сайыс қорытындысы туралы материалдарды байқау-сайысты өткізу жөніндегі республикалық конкурс комиссиясына ұсыну;

-республикалық байқау – сайысты қорытындылау.

1. **БАСТАУЫШ КӘСІПОДАҚ ҰЙЫМДАРЫНЫҢ ҚЫЗМЕТІН БАҒАЛАУ**

7. Бастауыш кәсіподақ ұйымдарының қызметін бағалау жұмыстың төмендегі бағыттары бойынша жүргізіледі:

7.1. соңғы үш жылда жұмыс жасайтындар немесе білім алушыларды кәсіподақ мүшелігімен қамту, кәсіподақ мүшелерінің есепте тұру жағдайы;

7.2. жоғарғы кәсіподақ органдарының шешімдерін орындау;

7.3. әлеуметтік әріптестік тәжірибесі (ұжымдық шарттың болуы және орындалуы, ұйымның ұжымдық шартында бекітілген қосымша әлеуметтік кепілдіктер деңгейі, оның орындалуын бақылау, ұжымдағы әлеуметтік-еңбек қатынастарын реттеуге қатысу және т.б.);

7.4. еңбек заңнамасын қадағалауға қоғамдық бақылауды жүзеге асыру, құқықтық көмек көрсету, ұйымда келісу комиссиясының болуы және оның жұмысы;

7.5. еңбекті қорғау жөніндегі заңнаманың қадағалануына қоғамдық бақылауды ұйымдастыру (өндірістік кеңес құру, техникалық инспекторлар жұмысы, еңбекті қорғау мен еңбек жағдайын жақсарту, өндірістік жарақаттану деңгейін төмендету жөнінде шаралар орындау және т.б.);

7.6. мәдени-бұқаралық, спорттық және дене шынықтыру-сауықтыру шараларын өткізу, кәсіподақ мүшелері мен олардың балаларын санаторлық-шипажайлық емдеу және сауықтыру жөніндегі жұмыс, балалардың жазғы демалысын ұйымдастыру;

7.7. ақпараттық жұмыс (өз қызметі туралы ақпарат беретін БАҚ-та жарияланымдардың, бюллетеньдердің, әлеуметтік желілерде аккаунттардың, ақпараттық стендтер мен сайттардың (жоғарғы кәсіподақ ұйымдарының, әлеуметтік әріптестер сайтындағы парақшалар) болуы және мазмұны, «Қазақстан кәсіподағы» газетіне жазылым және т.б. );

7.8. жастармен жұмыс жүйесінің болуы, сайланбалы кәсіподақ органдарында жастар өкілдігі, тәлімгерлікті ұйымдастыру;

7.9. кәсіподақтың қаржы саясатын іске асыру жұмысы, тексеру комиссиясының жұмысы, мүшелік жарналарды толық және уақытында төлеу, кәсіподақ бюджетінің стандартын жоспарлау және енгізу;

7.10. кәсіподақ мақсаттары мен міндеттерін іске асыруға бағытталған іс-шаралар өткізу тұрақтылығы, қаралатын мәселелер өзектілігі, қабылданатын шешімдер тиімділігі, кәсіподақ комитетінің жұмысын ұйымдастыру;

7.11. бекітілген істер номенклатурасына сәйкес іс жүргізу жағдайы;

7.12. кадрлық жұмыс, кәсіподақтың бастауыш ұйым төрағасына кадрлық резервтің болуы, кәсіподақ активін оқыту жөніндегі жұмыс;

7.13. кәсіподақ мүшелері-соғыс және еңбек ардагерлерімен жұмыс;

7.14. жаңашыл идеялар және оларды іске асыру.

8. Осы Ереженің 7-тармағында көрсетілген жұмыс бағыттары бойынша көрсеткіштер Кәсіподақтар федерациясының, тиісті салалық кәсіподақтардың шешімдеріне сәйкес анықталады.

Бастауыш кәсіподақ ұйымдары қызметінің барлық бағыттары құжаттармен расталуы тиіс.

Расталмаған ақпаратты ұсынған жағдайда, бастауыш кәсіподақ ұйымдары байқау-сайысқа қатыстырылмайды.

9. Байқауды өткізу кезінде ұйымда топтық өлімге әкелген жазатайым жағдай болса және ұжымдық шарттары жоқ бастауыш кәсіподақ ұйымдары байқау-сайысқа қатысуға жіберілмейді.

1. **БАЙҚАУ-САЙЫСТЫ ӨТКІЗУ ТӘРТІБІ**

10. Байқау-сайысты өткізу үшін салалық кәсіподақтардың басқарушы органдарының шешімдерімен байқау-сайысты өткізу жөнінде конкурстық комиссия құрылады.

11. Байқау-сайыстың бірінші кезеңіне қатысу үшін бастауыш кәсіподақ ұйымдары салалық кәсіподақтарға 2021 жылғы 30 наурызға дейін келесі құжаттарды ұсынады:

- байқау-сайысқа қатысуға тапсырыс;

- осы Ереженің 7-тармағында көрсетілген бағыттар бойынша бастауыш кәсіподақ ұйымының жұмысы туралы нақты ақпарат бар анықтама-визитка;

- ұжымдық шарт;

- 2021 жылға арналған жұмыс жоспары;

- бір мәдени-бұқаралық шара бойынша сценарий;

- жалпы жиналыс және кәсіподақ комитетінің мәжілісі бойынша бір-бір хаттама;

- бастауыш кәсіподақ ұйымдарының рөлін және жұмыс тиімділігін арттыру туралы эссе;

- бастауыш кәсіподақ ұйымы төрағасының өзін-өзі таныстыруы (көшбасшының автопортреті - өзі туралы әңгіме, көшбасшылық қасиеттеріне жалпы сипаттама, кәсіподақ көшбасшысы ретінде өз жетістіктерін көрсету, өзінің көшбасшылық қасиеттерінің бастауыш кәсіподақ ұйымының жұмысына ықпалын көрсету).

Жұмыс деңгейін неғұрлым әділ бағалайтын, бастауыш кәсіподақ ұйымына сәйкес келетін өзге де құжаттар мен материалдар ұсынылуы мүмкін (фото- және бейнематериалдар, жарияланымдар, әдістемелік нұсқаулықтар және т.б.).

12. 2021 жылғы 1 сәуір және 15 тамыз аралығындағы мерзімде байқау-сайысты өткізу жөніндегі конкурстық комиссия, салалық кәсіподақтардың басқарушы органдарының шешімдерімен бекітілген кесте бойынша бастауыш кәсіподақ ұйымдарына барып, осы Ереженің 7-тармағында көрсетілген бағыттар бойынша олардың қызметін тексереді және байқау-сайыстың жеңімпаздарын анықтау жөнінде ұсыныстар дайындайды.

13. Байқау-сайыс қорытындысы байқау-сайысты өткізу жөніндегі комиссия ұсыныстары бойынша салалық кәсіподақтардың басқарушы органдарының шешімдерімен бекітіледі.

14. Байқау-сайыс жеңімпаздарын марапаттау салтанатты шарада өткізіледі.

14.1. Байқау-сайыста 1-3 орын алған бастауыш кәсіподақ ұйымдары салалық кәсіподақтардың дипломдарымен және салалық кәсіподақтардың қаражаты есебінен ақшалай сыйлықтармен марапатталады.

15. Гран-при иегерлері-бастауыш кәсіподақ ұйымдары Кәсіподақтар федерациясының дипломымен марапатталады.

15.1. Байқау-сайыс жеңімпаздарына «ҚР Кәсіподақтар Федерациясының 2021 жылғы үздік бастауыш ұйымы» атағы беріліп, Кәсіподақтар федерациясының Құрмет дипломымен марапатталады және байқау-сайысты өткізуге арналған шығыстар сметасына сәйкес материалдық ынталандырылады.

Бастауыш кәсіподақ ұйымы байқау-сайыстағы жеңісі үшін сыйлықақы сомасының 70% жарғылық мақсаттарға сәйкес өз қызметін жүзеге асыру үшін қолданады (кәсіподақ шараларын өткізу, БКҰ бұрышын, кабинетін жабдықтау, оргтехника сатып алу және т.б.). Сыйлықақының қалған 30% көлеміндегі сомасы тікелей бастауыш кәсіподақ ұйымының басшылығына тапсырылады.

16. Байқау-сайыстың жалпы қорытындысы Кәсіподақтар федерациясының Атқару комитетінің шешімімен бекітіледі.

17. Республикалық байқау-сайыс жеңімпаздарын марапаттау бастауыш кәсіподақ ұйымдарының Форумында өткізіледі (2021 жылғы 8-10 қазан).

18. Байқау-сайыс қорытындысы БАҚ-та және Кәсіподақтар федерациясының ресми сайтында жарияланады.